CELEX: 62021CN0776
Language: el
Date: 2021-12-15 00:00:00
Title: Υπόθεση C-776/21: Αίτηση προδικαστικής αποφάσεως την οποία υπέβαλε το Amtsgericht Düsseldorf (Γερμανία) στις 15 Δεκεμβρίου 2021 — EV κατά Alltours Flugreisen GmbH

28.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/13
            
         
      Αίτηση προδικαστικής αποφάσεως την οποία υπέβαλε το Amtsgericht Düsseldorf (Γερμανία) στις 15 Δεκεμβρίου 2021 — EV κατά Alltours Flugreisen GmbH
      (Υπόθεση C-776/21)
      (2022/C 138/12)
      Γλώσσα διαδικασίας: η γερμανική
      
         Αιτούν δικαστήριο
      
      Amtsgericht Düsseldorf
      
         Διάδικοι στην υπόθεση της κύριας δίκης
      
      
         Ενάγων: EV
      
         Εναγομένη: Alltours Flugreisen GmbH
      
         Προδικαστικά ερωτήματα
      
      
                  1.
               
               
                  Αρκεί για τη συνδρομή αναπόφευκτων και έκτακτων περιστάσεων στον τόπο προορισμού του ταξιδιού κατά την έννοια του άρθρου 12, παράγραφος 2, πρώτη περίοδος, της οδηγίας (ΕΕ) 2015/2302 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα οργανωμένα ταξίδια και τους συνδεδεμένους ταξιδιωτικούς διακανονισμούς, η οποία τροποποιεί τον κανονισμό (ΕΚ) αριθ. 2006/2004 και την οδηγία 2011/83/ΕΕ του Ευρωπαϊκού Κοινοβουλίου και του Συμβουλίου και καταργεί την οδηγία 90/314/ΕΟΚ (1) του Συμβουλίου (οδηγία περί οργανωμένων ταξιδιών), η κατάταξη του προορισμού του ταξιδιού ως περιοχής κινδύνου από την ειδική εθνική αρχή που έχει συσταθεί για την προστασία από μεταδοτικές ασθένειες, ενώ παράλληλα οι προϋποθέσεις της κατατάξεως ως περιοχής κινδύνου δεν συντρέχουν στον τόπο καταγωγής;
               
            
                  2.
               
               
                  Πρέπει ο ταξιδιώτης να μπορεί να προβλέψει κατά το χρονικό σημείο της καταγγελίας της συμβάσεως οργανωμένου ταξιδιού κατά την έννοια του άρθρου 12, παράγραφος 2, πρώτη περίοδος, της οδηγίας περί οργανωμένων ταξιδιών ότι στον τόπο προορισμού ή πολύ κοντά σε αυτόν θα υπάρχουν σοβαρές διαταράξεις κατά την ημέρα αναχωρήσεως ή κατά τον χρόνο του ταξιδιού;
               
            
                  3.
               
               
                  Πρέπει η καταγγελία να λάβει χώρα λίγο πριν από το ταξίδι ή μπορεί να γίνει, εν πάση περιπτώσει, ανά πάσα στιγμή μεταξύ του χρονικού σημείου της κρατήσεως για το ταξίδι και της ενάρξεως του ταξιδιού, εάν κατά το χρονικό σημείο της καταγγελίας υπήρχαν ενδείξεις ότι ήταν πιθανή η επέλευση των έκτακτων περιστάσεων;
               
            
         (1)  ΕΕ 2015, L 326, σ. 1.